Centrálny federálny okruh

Centrálny federálny okruh (rus. Центральный федеральный округ) je jeden z ôsmich federálnych okruhov Ruska. Slovo „Centrálny“ v názve okruhu má predovšetkým politický a historický dôvod, pretože v súčasnosti sa okruh nachádza v najzápadnejšej časti Ruska. Žije tu vyše 39 miliónov obyvateľov (2019) a má rozlohu 650 205 km². Najväčšími mestami sú Moskva a Voronež. Centrálny federálny okruh bol založený Výnosom prezidenta Ruskej federácie č. 849 dňa 13. mája 2000 ako jeden zo siedmich federálnych okruhov nového administratívneho usporiadania Ruska. V roku 2010 postihlo oblasť centrálneho federálneho okruhu ako aj ďalších oblastí západného Ruska dlhotrvajúce sucho a lesné požiare. Sucho v tejto oblasti bolo najväčšie za 130 rokov, kedy boli zaznamenávané merania teploty v tejto oblasti. Administratívne členenie okruhu Centrálny federálny okruh tvoria nasledovné subjekty Ruskej federácie: Sedemnásť oblastí a jedno mesto federálneho významu. Hlavným mestom Centrálneho federálneho okruhu, ako aj Moskovskej oblasti je mesto federálneho významu a hlavné mesto celej Ruskej federácie - Moskva. Moskovská oblasť má správne orgány umiestnené v dvoch mestách - v Moskve, ako aj v Krasnogorsku. Najväčšie sídla okruhu Toto je zoznam najväčších miest okruhu Najvyšší politickí predstavitelia okruhu Splnomocnenec prezidenta Ruskej federácie (plný názov funkcie znie: „Splnomocnenec prezidenta Ruskej federácie pre Centrálny federálny okruh“) Georgij Sergejevič Poltavčenko (rus. Георгий Сергеевич Полтавченко) - od 18. mája 2000 do 26. marca 2004; od 26. marca 2004 do 7. mája 2008; od 14. mája 2008 do 31. augusta 2011; Oleg Markovič Govorun (rus. Олег Маркович Говорун) - od 6. septembra 2011 do 21. mája 2012 Alexandr Dmitrijevič Beglov (rus. Александр Дмитриевич Беглов) - od 23. mája 2012 dodnes (2013) Referencie Externé odkazy Oficiálna info stránka Centrálneho federálneho okruhu (v ruštine) Archivované 2011-08-04 na Wayback Machine Zákony subjektov Federácie Centrálneho federálneho okruhu (v ruštine) Archivované 2010-08-22 na Wayback Machine